jkorsvik/nowiki_second_scrape_merged huggingface dataset:
NRK Folkemusikk

NRK Folkemusikk er NRKs tiende radiokanal, og var den første norske radiokanalen som bare sendte digitalt via DAB og Internett. Kanalen sender bare musikk, uten programleder. Musikken på kanalen består av både ny og gammel norsk folkemusikk i tillegg til noe verdensmusikk. Kanalen bruker blant annet opptak fra folkemusikkarkivet til NRK, som inneholder over 50 000 opptak fra 1934 til i dag. Kanalen startet sine sendinger som NRK Alltid Folkemusikk 7. desember 2004, men byttet senere navn til NRK Folkemusikk.


== Eksterne lenker ==
Nettside på nrk.no
På nettradio
Ivar F. Andresen

Ivar Frithiof Andresen (født 27. juli 1896 i Kristiania, død 6. november 1940 i Stockholm) var en kjent norsk operasanger (bass). Han er anerkjent som en av de største Wagner-tolkerne i sin generasjon. 


== Liv og virke ==
Ivar F. Andresen studerte blant annet under Siegfried Wagner, sønn av Richard Wagner, i tillegg til den offisielle utdannelsen ved den kongelige operaskolen i Stockholm. Andresen vokste opp på Vindern i Oslo, som nabo til den senere berømte sangerinnen Kirsten Flagstad.
Ivar F. Andresen debut var i Stockholm, som Farao i Aida i 1919, 23 år gammel. Han jobbet ved Kungliga Teatern (nå Kungliga Operan) i perioden 1921-26. Han kom til Dresden, hvor han var fra 1926 til 1931, og fortsatte så til Deutsches Opernhaus i Berlin (1931–1935). Han gjestet også Bayreuth Festspielhaus, et operahus bygget spesielt for Wagners oppsetninger (1927–31) og Metropolitan Opera i New York (1930–1932). 
Andresen var den første nordmann til å opptre ved Metropolitan Opera i New York, den 11/1/1930, i Wagners opera Den flyvende Hollender, i rollen som «Daland». Lawrence Gilman, kritiker i The New York Herald Tribune, kunne meddele følgende etter Andresens innsats: 

«An excellent foil was the Daland of Mr. Ivar Andresen, who, as a newcomer to the Metropolitan, brought with him a high reputation as possessor of a beautiful and well used voice».Senere skulle det bli flere oppsetninger både i New York og Philadelphia i Pennsylvania. 
Andresen gjorde også plateinnspillinger, blant annet for Polyphon. I 2006 ble det utgitt en CD med opptak fra et utvalg av Andresens sanger på Preiser Records ved navn: Ivar Andresen sings Wagner. 


== Familie ==
Han var sønn av Anton Olaf Andresen (1863–1926) og Nilsine Trondsen (1870–1959).  Faren drev manufaktur i Kristiania. Han var bror av operasangeren Alf Henry Andresen (1891–1963), mens søstera Ingeborg Andresen (1904–92) var mor til Thorvald Stoltenberg.
I 1920 giftet han seg med Greta og fikk sønnen Torolf. Han døde i Stockholm i 1940 og er gravlagt i Askersund i Sverige.


== Ettermæle ==
Han er avbildet på Nidars IFA-pastiller med sitatet: «Blandt dens fornemste egenskaper er først og fremst den, at den forebygger tørrhet i hals og svelg. Jeg kan paa det varmeste anbefale denne pastill til sangere, talere, røkere og sportsmenn». Ivar F. Andresen, Dresden N. 5-11-30 (Der «N» står for Neustadt).


== Referanser ==


== Eksterne lenker ==
(en) Ivar F. Andresen – kategori av bilder, video eller lyd på Commons 
(en) Ivar F. Andresen på Discogs 
(en) Ivar F. Andresen på MusicBrainz 
(no) Historien om IFA, Nidars hjemmesider Arkivert 5. mars 2016 hos Wayback Machine.
Czesław Słania

Czesław Słania (tjess-wav swan-ija) (født 22. oktober 1921, død 17. mars 2005) var en polsk-svensk frimerkegravør med stor utbredelse og popularitet. 
Ifølge Guinness rekordbok har Słania gravert flere frimerker enn noen annen, i alt over 1 000 frimerker, foruten pengesedler og enkelte andre motiver.  
Han var født i Czeladź, Polen, og begynte på Akademii Sztuk Pięknych i Kraków i 1945. Allerede som student ble han engasjert som gravør ved det polske statstrykkeriet, og 1. august 1950 utga det polske postvesen hans første frimerke. Det er et bilde av en arbeider og en due, og ble utgitt i samband med en fredskongress i Warszawa.  
I 1956 flyttet den 35-årige Słania til Sverige hvor han ble ansatt hos det svenske postvesenet fra 1959. Siden den gang har han produsert en lang rekke frimerker, ikke bare for det svenske postverket, men også for i alt 34 land, i tillegg til pengesedler i 10 land. Av de nordiske land har han, foruten Sverige, arbeidet for postvesenet i Grønland [1], Island [2], Færøyene [3], Danmark [4] og Åland [5]. Słania var hoffgravør i Sverige, Danmark og Monaco.
Słania er blant de få internasjonalt kjente frimerkekunstnere som anerkjennes som kunstner, og det finnes samlere som for hans renommé og dyktighet samler utelukkende på hans arbeider, uavhengig av utgivelsesland. Hans allsidige talent viser seg i at hans arbeider omfatter såvel kongelige portretter, nobelprisvinnere, kulturhistorie, filmstjerner,  flora og fauna. I 2000 markerte det svenske Postverket utgivelsen av Słanias 1000. frimerke ved å utgi det største frimerke som er utgitt i gravørteknikk. Frimerket [6] måler 60 x 81 mm, og viser midtpartiet i David Klöcker Ehrenstrahls maleri fra 1695: Svenska konungars berömlige bedrifter, som henger i Drottningholms slott. 
Hans siste frimerke ble Generalforsamlingen, utgitt av FN til dets 60-årsjubileum i februar 2005.


== Referanser ==


== Eksterne lenker ==
Czeslaw Slania's Engraved Stamps and Banknotes En privat webside med bilde omtale av samtlige arbeider
Slanias 1000. frimerke, stort gjengitt
Privat samlerside
Slania online exhibition
Inger Louise Valle

Inger Louise Valle (1921–2006) var en norsk jurist og politiker (Ap). Hun var forbrukerminister 1971–1972, justisminister fra 1973 til 1979, og kommunal- og arbeidsminister fra 1979 til 1980. Valle var leder av den norske Hovedkomiteen for FNs internasjonale kvinneår 1975. Hun var medlem av Bærum kommunestyre fra 1967 til 1971, og av ulike komiteer og utvalg, blant annet Kjøpslovkomiteen av 1962.
Inger Louise Valle var Norges første forbrukerombudsmann, en stilling hun tiltrådte i 1973.
Valle var datter av skipsreder Jens Andvig og Louise Berg, og mor til professor Jan Grund. Hun var utdannet cand.jur. (1951) og arbeidet ved Norsk korrespondanseskole (1941-1947), i Prisdirektoratet (1942-1958), og i Forbrukerrådet (1958-1971).


== Bibliografi ==
Dette står jeg for, Gyldendal forlag, 1989


== Referanser ==


== Eksterne lenker ==
(no) Inger Louise Valle hos Stortinget 
(no) Inger Louise Valle hos Norsk senter for forskningsdata
Gomp

«Gomp» kan også referere til Gomp-pastiller fra Brynild.En gomp er i bok- og filmserien Harry Potter et uttrykk som sikter til et menneske som ikke har magiske evner og som ikke tilhører en magikerfamilie. Bøkene er skrevet av J.K. Rowling og oversatt til norsk av Torstein Bugge Høverstad.
I bøkene er magikerne som er født og oppvokst blant andre magikere som totalt uvitende om alle hjelpemidlene «gompene» har måttet finne opp for å greie seg i en hverdag uten magi. Ronny Wiltersens far, Arthur Wiltersen, er veldig fascinert av disse hjelpemidlene og stiller stadig vekk Harry spørsmål som «Hvilket eksakt formål har en badeand?». 
På Galtvort høyere skole for hekseri og trolldom finnes et eget fag for studiet av «gomper» som kalles «gompologi». Til alles overraskelse tar Hermine dette faget, selv om hun er født og oppvokst i en «gompefamilie». Hun sier at hun tar faget for å se «gomper» fra et magisk perspektiv, men droppet det neste år fordi det var for mye styr med så mange fag.
J.K. Rowling har sagt at hun lagde det engelske ordet «muggle» fra «mug», et engelsk ord for en som er lettlurt. Hun la til suffikset «-gle» for å få det til å høres mindre nedlatende ut.


== Gompefødt ==
Å være gompefødt er å være født av gompeforeldre, men likevel ha «magisk blod». I Harry Potter og dødstalismanene blir det hevdet at gompefødte «stjeler» magi fra andre hekser og trollmenn. De gompefødtes største beskytter er Albus Humlesnurr, som har stått for gomper- og gompefødtes beskyttelse helt fra han ble rektor på Galtvort skole.Noen gompefødte hekser og trollmenn i Harry Potter-bøkene:

Hermine Grang
Tommy Ding
Teodor Dult
Lilly Eving


== Oversettelse av ordet «gomper» til andre språk ==


== Referanser ==
Roberto Heras

Roberto Heras Hernández (født 1. februar 1974 i Béjar) er en spansk syklist.
Heras har blant annet vunnet Vuelta a España fire ganger. I februar 2006 ble han utestengt i to år etter å ha testet positivt for EPO på nest siste etappe av Vuelta a España 2005, og seieren gikk til Denis Mensjov. Etter en anke basert på ureglementert behandling av dopingprøven fikk han seieren tilbake. Heras saksøkte det spanske sykkelforbundet og fikk €724 000 i kompensasjon for tapt fortjeneste.Heras var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.


== Referanser ==


== Eksterne lenker ==
(de) Roberto Heras – Munzinger Sportsarchiv 
(en) Roberto Heras – ProCyclingStats 
(en) Roberto Heras – Cycling Archives 
(en) Roberto Heras – Cycling Quotient 
(en) Roberto Heras – CycleBase 
(en) Roberto Heras – TheSports.org
Raisa Smetanina

Raisa Petrovna Smetanina (russisk: Раиса Петровна Сметанина; født 29. februar 1952 i landsbyen Mokhtsja) er en tidligere russisk langrennsløper.
Hun deltok i samtlige internasjonale mesterskap i tidsrommet mellom 1974 og 1992, og høstet hele ti OL-medaljer og like mange VM-medaljer. Sesongen 1980/81 vant hun verdenscupen i langrenn, og kom på andreplass sammenlagt i 1983/84.
Med hele ti medaljer fra vinterlekene har hun flere enn noen annen kvinnelige utøver, og hun er i tillegg alene om å ha vunnet medaljer i fem forskjellige OL. Under OL i Albertville i 1992 ble hun tidenes eldste kvinnelige OL-vinner, bare fjorten dager før sin 40-årsdag. Lekene i Albertville ble det siste store internasjonale stevne hun tok del i.
I 1979 ble hun tildelt Holmenkollmedaljen.


== OL-medaljer ==
OL 1976  Innsbruck:  Gull på 10 km og stafett,  sølv på 5 km
OL 1980  Lake Placid:  Gull på 5 km,  sølv på 10 km
OL 1984  Sarajevo:  Sølv på 10 km,  sølv på 20 km
OL 1988  Calgary:  Sølv på 10 km,  bronse på 20 km
OL 1992  Albertville:  Gull på stafetten


== VM-medaljer ==
VM 1974  Falun:  Gull på stafetten,  bronse på 5 km
VM 1978  Lahtis:  Sølv på 10 km,  bronse på 5 km,  bronse på stafetten
VM 1982  Oslo:  Gull på 20 km,  sølv på stafetten
VM 1985  Seefeld:  Gull på stafetten
VM 1989  Lahtis:  Sølv på stafetten
VM 1991  Val di Fiemme:  Gull på stafetten
Hun deltok også i VM 1987  Oberstdorf med 4.-plass på 5 km.


== Se også ==
Liste over mestvinnende vinterolympiere


== Referanser ==


== Eksterne lenker ==
(de) Raisa Smetanina – Munzinger Sportsarchiv 
(en) Raisa Smetanina – Olympics.com 
(en) Raisa Smetanina – Olympic.org 
(en) Raisa Smetanina – Olympedia 
(en) Raisa Smetanina – Sports-Reference (OL-resultater – arkivert) 
(en) Raisa Smetanina – FIS (langrenn)
Chris Columbus

Christopher Joseph Columbus (født 10. september 1958 i Spangler, Pennsylvania) er en amerikansk filmskaper. Hans arbeider inkluderer de første to Harry Potter-filmene, Alene hjemme og Mrs. Doubtfire. For tiden er han regissør for filmversjonen av Broadway-musicalen «Rent» i San Francisco.


== Filmografi ==
År, tittel (ev. originaltittel), (rolle)

2015 Pixels (regissør og produsent)
2010 Percy Jackson & Lyntyven (regissør og produsent)
2006 Night at the Museum (produsent)
2005 Rent (regissør)
2005 Fantastic Four (produsent)
2004 Harry Potter og Fangen fra Azkaban (Harry Potter and the Prisoner of Azkaban) (produsent)
2002 Harry Potter og Mysteriekammeret (Harry Potter and the Chamber of Secrets) (exec. producer, regissør)
2001 Harry Potter og De vises stein (Harry Potter and the Philosopher's Stone) (exec. producer, regissør)
1999 200-års mannen (Bicentennial Man) (produsent, regissør)
1998 Side ved side (film) (Stepmom) (produsent, regissør)
1996 Bjelleklang (film) (Jingle All the Way) (produsent)
1995 Ni måneder (film) (Nine Months) (produsent, regissør, manusforfatter)
1993 Mrs. Doubtfire (regissør)
1992 Alene hjemme 2, Forlatt i New York (Home Alone 2: Lost in New York) (regissør)
1991 Only the Lonely (regissør, manusforfatter)
1990 Hjemme alene (Home Alone) (regissør)
1990 Gremlins 2 (Gremlins 2: The New Batch) (manusforfatter)
1987 Barnevaktens mareritt (Adventures in Babysitting) (regissør)
1985 Pyramidens hemmelighet (Young Sherlock Holmes) (manusforfatter)
1985 The Goonies (manusforfatter)
1984 Gremlins (manusforfatter)


== Referanser ==


== Eksterne lenker ==
(en) Chris Columbus på Internet Movie Database 
(sv) Chris Columbus i Svensk Filmdatabas 
(da) Chris Columbus på Filmdatabasen 
(da) Chris Columbus på Scope 
(fr) Chris Columbus på Allociné 
(en) Chris Columbus på AllMovie 
(en) Chris Columbus hos Rotten Tomatoes 
(en) Chris Columbus hos The Movie Database
Camp David

Camp David, offisielt Naval Support Facility Thurmont, er en militærforlegning som fungerer som den amerikanske presidentens landsted utenfor Washington, DC. Forlegningen, med et areal på rundt 0,5 km², ligger i rekreasjonsområdet Catoctin Mountain Park i nærheten av Thurmont i Frederick County i delstaten Maryland.Camp David er en militært landsted for presidenten i USA og gjester. Det ligger i lave skogkledde åser rundt 100 km nordvest for Washington, DC på eiendommen til Catoctin Mountian Park i Frederick County i Maryland. Camp David er ikke plassert i den offisielle delen av parken på grunn av personvern- og sikkerhetshensyn. Basen er teknisk sett en militærinstallasjon, bemannet av U.S. Navy og U.S. Marine Corps. Camp David er ikke åpen for allmennheten.
Basen ble først kjent som Hi-Catoctin, og ble opprinnelig bygget som en leir for den føderale regjeringen sine ansatte og deres familier av Works Progress Administration, fra 1935 med offisiell åpning i 1938. I 1942 ble basen omgjort til landsted for Franklin D. Roosevelt og omdøpt til Shangri-La. Camp David fikk sitt nåværende navn fra Dwight D. Eisenhower, til ære for hans barnebarn, David.


== Fredsavtale ==
Camp David ble brukt da fredsavtalen mellom Egypt og Israel ble inngått, først som en rammeavtale i september 1978 og som endelig avtale 26. september i 1979.


== Se også ==
Camp David-avtalen (1978)
Camp David-forhandlingene 2000


== Referanser ==


== Eksterne lenker ==
(en) Offisielt nettsted 
(en) Camp David – kategori av bilder, video eller lyd på Commons
Håkon Evjenth

Håkon Evjenth (født 26. desember 1894, død 10. juni 1951) var en norsk forfatter og jurist, kjent for sine barnebøker fra nordnorsk natur. 


== Bakgrunn og virke ==
Håkon Evjenth var sønn av advokat og statsråd Håkon Martin Evjenth (1865–1934) og Martha Backer (1867–1906). Han var født og oppvokst i Bodø, ble cand.jur. i 1917 og bodde noen år i Oslo før han startet egen sakførerpraksis i Vadsø i 1921. Han flyttet tilbake til Bodø i 1925.
Han debuterte som forfatter i 1927 med boka Finnmarksjakter. Gjennombruddet kom med ungdomsromanen 3 på to og 2 på fire i 1935. De fleste bøkene hans er kommet ut i flere utgaver. Handlinga er som regel lagt til nordnorsk villmark, og det økologiske perspektivet er gjerne fremtredende sammen med en tydelig, underliggende opplæring i friluftsliv, nordnorsk geografi og samisk kultur. Evjenth var i det hele tatt en foregangsmann for naturvern og friluftsliv.
Evjenth hadde stipend fra Institutt for sammenlignende kulturforskning 1927–1930 og bodde fire år i selvbygget gamme i Suonjo på Varangerhalvøya. Evjenth deltok i motstandsarbeidet under krigen og satt fanget først i Bodø og Trondheim, deretter på Falstad og Grini 1943–1945. Hans bok Krig i kvitt regnes som den første roman om krigen i Nord-Norge.
Barnebokhistorikeren Karin Beate Vold sier at kjernen i Evjenths forfatterskap er bøkene fra perioden 1935–1941. Evjenth ble begravet 16. juni 1951 på Bodin kirkegård.


== Bibliografi ==
Skjønnlitteratur

1928 – Folk under fot (roman)
1935 – 3 på to og 2 på fire (ungdomsbok)
1936 – På to og fire i Suonjo (ungdomsbok)
1937 – Over Kjølen i kano (ungdomsbok)
1939 – En fiskergutt i sameland (ungdomsbok)
1940 – På langferd i grenseland (ungdomsbok)
1941 – Falkefengeren (ungdomsbok)
1945 – Krig i kvitt (ungdomsbok)
1947 – På falskt pass (ungdomsbok)
1948 – Hytta i fjellet (ungdomsbok)Faglitteratur

1927 – Finnmarksjakter
1938 – Gutten som Norge glemte. Johan Koren
1945 – Han som reddet verden. Winston Churchill
1946 – Trollbotn (erindringsbok om livet på egen hytte i Heggvassbotn (Heggmovatnet) i Bodø, og fra andre turer på nordkalotten)


== Referanser ==


== Kilder ==
Karin Beate Vold. «Håkon Evjenth». I: Norsk biografisk leksikon, bd 3. 2. utg. 2001
Galina Kulakova

Galina Aleksejevna Kulakova (russisk: Галина Алексеевна Кулакова; født 29. april 1942 i landsbyen Logatsji i Udmurtia) er en tidligere sovjetrussisk langrennsløper, regnet som verdens beste på korte distanser på begynnelsen av 1970-tallet. Hun vant totalt åtte OL-medaljer, hvorav fire gullmedaljer. Hun vant også fem VM-gull i 1970 og 1974. I OL 1976 i Innsbruck mistet hun bronsemedaljen på 5 km etter bruk av Efedrin, men fikk fortsette i mesterskapet.


== Resultater i internasjonale mesterskap ==
OL 1968 – sølv på 5 km og stafetten
VM 1970 – gull på 5 km og stafetten, bronse på 10 km
OL 1972 – gull på 5 km, 10 km og stafetten
VM 1974 – gull på 5 km, 10 km og stafetten
OL 1976 – sølv på stafetten, bronse på 10 km
VM 1978 – sølv på 20 km, bronse på stafetten
OL 1980 – sølv på stafetten
VM 1982 – sølv på stafetten


== Se også ==
Liste over mestvinnende vinterolympiere


== Referanser ==


== Eksterne lenker ==
(de) Galina Kulakova – Munzinger Sportsarchiv 
(en) Galina Kulakova – Olympics.com 
(en) Galina Kulakova – Olympic.org 
(en) Galina Kulakova – Olympedia 
(en) Galina Kulakova – Sports-Reference (OL-resultater – arkivert) 
(en) Galina Kulakova – FIS (langrenn)
Henning Skumsvoll

Henning Skumsvoll (født 15. mars 1947 i Farsund) er en norsk politiker (FrP). Han ble innvalgt på Stortinget fra Vest-Agder i 2005 og gjenvalgt ved stortingsvalget 2009. I februar 2004 ble han valgt til politisk nestleder i Vest-Agder FrP. I lokalpolitikken har han en fartstid på tre perioder som kommunestyremedlem  i Farsund. I 2003 ble han varaordfører i sin hjemkommune.
Skumsvoll er utdannet sivilingeniør og bedriftsøkonom fra Heriot Watt University i Skottland. Av yrke har han vært prosjektsjef og teknisk sjef ved Elkem Aluminium på Lista, bistandattache i Tanzania, teknisk sjef i Kvinesdal og Farsund kommune, og konsulent.
Politisk har han særlig markert seg som talsmann for bedre og mer stabile rammevilkår for næringslivet, mer penger til vei, mindre offentlig byråkrati, og mer satsing på utdanning og forskning. Han er også opptatt av å sikre norsk kraftforedlende industri nok kraft til konkurransedyktig pris.


== Stortingets presidentskap ==
2005–2009: visesekretær i Odelstinget


== Stortingskomiteer ==
2009–: medlem av energi- og miljøkomiteen
2005–2009: medlem av forsvarskomiteen
2005–2009: medlem av den utvidede utenrikskomiteen


== Referanser ==


== Eksterne lenker ==
(en) Henning Skumsvoll – kategori av bilder, video eller lyd på Commons 
(no) Henning Skumsvoll hos Stortinget 
(no) Henning Skumsvoll hos Norsk senter for forskningsdata 
Fremskrittspartiet - Biografi
Deli de Luca

Deli de Luca er en norsk servicehandelskjede med butikker i Oslo, Bergen, Stavanger, Sandnes, Kristiansand, Trondheim, Sarpsborg, Fredrikstad, Larvik, Moss, og Lillehammer. Butikkene forsøker å fremstå som en krysning mellom kiosk og delikatesseforretning, med fokus på mat og måltidsløsninger. Kjeden består per august 2018 av 98 butikker, og de fleste holder åpent hele døgnet.
Deli de Luca ble startet i 2003 av Adriano Capoferro, tidligere detaljdirektør i 7-Eleven, sammen med kolleger fra 7-Eleven (Thor Johansen, Geir Syversen, Terje Bergh og Vesna Milkovic). 62 % av selskapet ble kjøpt av NorgesGruppen sommeren 2006.

Deli de Luca havnet på topp 10-listen da det engelske bladet The Grocer kåret verdens beste butikker innen servicehandel i 2005. Eieren har imidlertid fått negativ omtale i media grunnet nedsnakking av egne ansatte.Den første butikken utenfor Oslo ble åpnet i Bergen den 28. februar 2007.


== Referanser ==


== Eksterne lenker ==
(no) Offisielt nettsted 
(en) Deli de Luca – kategori av bilder, video eller lyd på Commons
Lamma

Lamma (kinesisk: 南丫島), også kjent som Po Liu Chau, er den tredje største øya i Hongkong.
Den ligger sørvest for selve Hongkong-øya og har en befolkning på ca. 6 000. 


== Referanser ==


== Eksterne lenker ==
(en) Lamma Island – kategori av bilder, video eller lyd på Commons
Zetor

Zetor er et tsjekkisk traktormerke grunnlagt i 1946 og basert i Brno. Siden 2002 har eneaksjonæren vært et slovakisk selskap, HTC Holdings.
Zetor begynte å produsere prototyper av traktorer i 1945 og kom med de første i produksjon i 1946. Selskapet har siden solgt over 1,3 millioner traktorer i over 80 land, deriblant Norge, Nord-Amerika, Storbritannia, Frankrike, Tyskland, Polen og India. 
I 2022 skal Zetor produsere seks modellserier. Zetor var den første produsenten som utviklet og produserte sikkerhetsførerhus for traktorer. Zetor Crystal ble introdusert i 1968, som verdens første traktor fra en stor produsent med et veltesikkert førerhus, som også var lydisolert, oppvarmet og støt- og vibrasjonsdempet. 


== Utvalgte modeller ==
1946 Modell 25. 2 sylindere, 25 hk.
1947 modell 15. 1 sylinder, 25 hk.
1948 Modell 25A. 2 sylindere, 25 hk.
1955 Super 35. 4 sylindere, 42 hk.
1960 Super 50. 4 sylindere, 50 hk.
1960 3011. 3 sylindere, 39 hk.
1962 4011. 4 sylindere, 53 hk.
1963 2011. 2 sylindere, 25 hk.
1966 5511. 4 sylindere, 60 hk.
1966 4511. 4 sylindere, 53 hk.
1968 3511. 3 sylindere, 39 hk.
1968 2511. 2 sylindere, 25 hk.
1972 6711. 4 sylindere, 60 hk.
1978 10011/45. 4 sylindere, 100 hk.
1978 16045. 4 sylindere, 160 hk.


== Eksterne lenker ==
Offisielt nettsted 
(en) Zetor – kategori av bilder, video eller lyd på Commons 
Nettsted om Zetor traktorer Arkivert 5. februar 2014 hos Wayback Machine.
Årlig rapport 2015.
Zetors historie (tsjekkisk).
Junn Paasche-Aasen

Junn Paasche-Aasen (født 16. juni 1946 i Oslo) er en norsk grafisk designer. Hun har arbeidet med en stor mengde oppdrag gjennom årene, men er særlig kjent for god design og typografi i blant annet skole- og fagbøker. I 2016 mottok hun Klassikerprisen i Visuelt, og i 1985 fikk hun Bokkunstprisen. Hennes utforming av Bibelen fra 2001 ble kåret til Årets utvalgte bok i 2002. Hun bor og arbeider i Oslo.


== Priser og utmerkelser (utvalg) ==
1983 Bronsemedalje for skolebokserien Myr og tjern på Bokmessen i Leipzig
1983 Årets ryddigste bok (Norsk Bibliotekforening)
1985 Bokkunstprisen
2002 Årets utvalgte bok for Bibelen (2001) i Årets vakreste bøker
2016 Klassikerprisen i Visuelt


== Eksterne lenker ==
Junn Paasche-Aasen hos Store norske leksikon
Klassikerprisen 2016 på Grafill.no
Kvinner i norsk grafisk designs historie: Junn Paasche-Aasen på Grafill.no
Årets utvalgte bok 2002
Ferdinand VII av Spania

Ferdinand VII (født 14. oktober 1784, død 29. september 1833) var konge av Spania fra mars til mai 1808 og senere fra 1813 til sin død i 1833. Som eldste sønn av Karl IV og hans kone Maria Louisa av Parma, ble han født i det store slottet El Escorial nær Madrid.


== Referanser ==
Assar Rönnlund

Assar Rönnlund (født 3. september 1935, død 5. januar 2011) var en svensk langrennsløper.
Rönnlunds store mesterskap var VM 1962 i Zakopane, der han vant gull på 15 km og 4 x 10 km stafett, i tillegg til sølv på femmila. For disse prestasjonene ble han tildelt Svenska Dagbladets gullmedalje. I 1968 ble han tildelt Holmenkollmedaljen.
I løpet av sin internasjonale karriere vant han seks VM- og OL-medaljer, tre i VM og tre i OL, tre i stafett og tre individuelt, tre i gull og tre i sølv.
I tillegg vant han fjorten SM-gull, og i 1967 vant han Vasaloppet.


== OL-medaljer ==
1964 i Innsbruck – gull (4 x 10 km stafett)
1964 i Innsbruck – sølv (50 km)
1968 i Grenoble – sølv (4 x 10 km stafett)


== VM-medaljer ==
1962 i Zakopane – gull (15 km)
1962 i Zakopane – gull (4 x 10 stafett)
1962 i Zakopane – sølv (50 km)


== Referanser ==


== Eksterne lenker ==
(en) Assar Rönnlund – Olympedia 
(en) Assar Rönnlund – Sports-Reference (OL-resultater – arkivert) 
(sv) Assar Rönnlund – Sveriges olympiske komité 
(en) Assar Rönnlund – FIS (langrenn)